FATF
FATF, Financial Action Task Force, er et samarbejdsorgan der blev etableret af G7-landene i 1989. Organisationen har ca. 40 medlemmer, deriblandt Danmark, og har til formål at bekæmpe hvidvaskning af penge, skatteunddragelse og finansiering af terrorisme. Den har udarbejdet anbefalinger vedrørende bankhemmelighed, og den udarbejder løbende rapporter med navne på lande og finansielle institutioner, der ikke lever op til anbefalingerne.